15/06/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 3 de xuño de 2015, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no Concello de Carballo, expte.: IN407A 2010/204-1

Expediente: IN407A 2010/204-1 Promotor: Unión Fenosa Distribución, S. A. Denominación da instalación: LAT 66 kV LAT Carballo-Laracha-Subestación Bértoa. Concello: Carballo 1 O 12/08/2010 Unión Fenosa Distribución, SA solicitou a autorización administrativa previa e a autorización administrativa de construción do proxecto de execución da instalación de distribución eléctrica indicada.2 O proxecto someteuse ao trámite de información pública mediante a súa inserción no DOG núm.94 do 18/05/2012 e no BOP núm.84 do 04/05/2012.3 Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.4 Os servizos técnicos da xefatura territorial emitiron un informe favorable sobre a dita solicitude.1 A Lei 54/1997, do 27 de novembro, do sector eléctrico, de aplicación a este expediente en virtude da disposición transitoria segunda da Lei 24/2013, do 26 de decembro, do sector eléctrico.2 O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3 O Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4 O Real Decreto 3275/1982, do 12 de novembro, sobre condicións técnicas e garantías de seguridade en centrais eléctricas, subestacións e centros de transformación, de aplicación a este expediente en virtude da disposición transitoria primeira do Real Decreto 337/2014, do 9 de maio, polo que se aproban ol Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23.5 O Real decreto 842/2002, do 2 de agosto, polo que se aproba o regulamento electrotécnico para baixa tensión 6 As características técnicas da instalación son as seguintes: - Modificación da L. A. T.66 kV Carballo – Laracha (antiga L. A. T.66 kV Tambre – Coruña / expediente 10.167) en condutor tipo LA-180 e cable de terra Ac-50, consistente en: - Instalación baixo a traza da L. A. T. existente do novo apoio nº 128-PAS metálico tipo ARCE 1400/16,2 (fin de liña). - Retensado do condutor LA-180 existente entre os apoios nº 128 e nº 128-PAS (42 metros) e entre os apoios nº 128-PAS e nº 133 (812 metros). - Instalación de L. A. T.66 kV DC soterrada, baixo tubo Ø200 mm na mesma gabia, agás o cruzamento do río Anllóns, de 2 x 2.057 metros de lonxitude, en condutor tipo RHZ1-2OL (S) 36/66 kV 3(1 x 630 mm 2 Al + H165) en configuración tresbolillo (triángulo) e cable de comunicacións baixo tubo Ø125 mm, coa orixe e remate nos pasos aéreo – soterrados instalados no apoio 128-PAS proxectado, logo de entrar e saír en celas de liña da Subestación Bértoa existente (IN407A 2011/29-1). O orzamento da instalación segundo proxecto é de 2.166.024, 70 €. 7 No expediente consta un informe favorable dos servizos técnicos desta xefatura territorial. De acordo con todo o indicado, RESOLVO 1 Conceder a autorización administrativa previa e a autorización administrativa de construción á instalación eléctrica denominada LAT 66 kV LAT Carballo-Laracha-Subestación Bértoa.2 A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3 Para a posta en funcionamento da instalación autorizada, deberá presentar perante esta xefatura territorial unha solicitude que se acompañará da seguinte documentación: • As declaracións de conformidade relativas ao material ou equipo, e as certificacións ou homologacións se procede. • Un certificado do director da montaxe no que se garantirá o cumprimento das especificacións do proxecto e prescricións complementarias, se as houbera, así coma das regulamentacións e normas oportunas, na montaxe da instalación e posta a punto.4 Esta aprobación outórgase sen prexuízo doutras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderase interpor recurso de alzada ante o Conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107, 100, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1000, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 3 de xuño de 2015 O xefe territorial Isidoro Martínez Arca